OpenLLM-France/wikimedia huggingface dataset:
# Round Top

Round Top és una població dels Estats Units a l'estat de Texas. Segons el cens del 2000 tenia 77 habitants.

## Demografia

Segons el cens del 2000, Round Top tenia 77 habitants, 43 habitatges, i 22 famílies. La densitat de població era de 31 habitants per km².
Dels 43 habitatges en un 9,3% hi vivien nens de menys de 18 anys, en un 46,5% hi vivien parelles casades, en un 4,7% dones solteres, i en un 48,8% no eren unitats familiars. En el 44,2% dels habitatges hi vivien persones soles el 37,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,79 i el nombre mitjà de persones que vivien en cada família era de 2,41.
Per edats la població es repartia de la següent manera: un 10,4% tenia menys de 18 anys, un 0% entre 18 i 24, un 11,7% entre 25 i 44, un 37,7% de 45 a 60 i un 40,3% 65 anys o més.
L'edat mediana era de 58 anys. Per cada 100 dones de 18 o més anys hi havia 68,3 homes.
La renda mediana per habitatge era de 43.125 $ i la renda mediana per família de 50.625 $. Els homes tenien una renda mediana de 42.500 $ mentre que les dones 41.875 $. La renda per capita de la població era de 25.488 $. Cap de les famílies i el 4,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Round Top». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 12 agost 2010].
* ↑ «Geographic Comparison Table- Round Top». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Unió de Colles Sardanistes

La Unió de Colles Sardanistes (UCS) és una institució que agrupa totes les colles de sardana esportiva. Es va fundar el 1958, a Barcelona, per tal de representar a les diferents colles d’aquesta ciutat, però de seguida s’estengué a tota Catalunya i al Rosselló. La UCS aglutina en règim federatiu colles d'arreu de Catalunya, però també qualsevol altra que ho sol·liciti, tot i essent colles de fora dels límits del Principat. El 2018, nombre de colles federades era de més de 250. Des del 1991, la UCS edita la revista trimestral Unió, dedicada a la cultura popular catalana.
La Junta de la UCS la integra un equip format pels càrrecs de presidència, secretaria, tresoreria i cinc vicepresidències, corresponents a cada una de les cinc demarcacions territorials (Barcelona Ciutat, Barcelona Comarques, Tarragona, Lleida i Girona). Des del 2015, la presidenta n'és Núria Escudé.
L'objectiu general d'aquesta institució és la difusió del sardanisme. Així, es dedica a l'organització de ballades, audicions, debats i cursos d’ensenyament de sardanes, i jornades de formació per a directors de colles, dansaires i jutges. A més, des del 1962, organitza el Campionat de Catalunya de Sardanes en diverses modalitats: lluïment i revessa. Des del 1990, inclou també punts lliures, i categories segons l'edat (grans, juvenils, infantils i veterans). La UCS organitza els campionats territorials de Barcelona ciutat, Barcelona comarques, Girona comarques, Tarragona comarques i Lleida comarques.
El 1985 cofundà la Coordinadora d’Entitats Sardanistes de Barcelona i el 1990 la Federació Sardanista de Catalunya. El 2018, la UCS va celebrar els seu 60è aniversari. Amb aquest motiu va organitzar, a Montblanc (Capital de la Sardana 2018), la 1a edició del campionat Copa Catalunya, amb el format «colla contra colla» i amb sardanes eliminatòries.
La institució disposa d’un arxiu, que comprèn 300 sardanes en propietat, i d’una biblioteca especialitzada.

## Referències

* 1 2 3 4 5 6 «Unió de Colles Sardanistes | enciclopèdia.cat». [Consulta: 24 juny 2021].
* 1 2 3 4 5 Palau, La torre del. «La terrassenca Núria Escudé, reescollida presidenta de la Unió de Colles Sardanistes de Catalunya | La torre del Palau». [Consulta: 24 juny 2021].
* 1 2 3 «Unió de Colles Sardanistes de Catalunya». catalunya.com. Arxivat de l'original el 2021-06-24. [Consulta: 24 juny 2021].
* ↑ «Territorials :: PortalSardanista». Arxivat de l'original el 2020-11-28. [Consulta: 1r febrer 2021].
* ↑ Ràdio, Catalunya. «"Montblanc Capital de la Sardana", d'Alfred Abad». [Consulta: 24 juny 2021].

## Enllaços externs

* «Unió de Colles Sardanistes de Catalunya». [Consulta: 24 juny 2021].
# Centre Internacional d'Arranjament de Diferències Relatives a Inversions

El Centre Internacional d'Arranjament de Diferències Relatives a Inversions (CIADI) és una institució de l'arbitratge internacional que facilita la resolució de conflictes legalment i la conciliació entre els inversors internacionals. El CIADI és un membre del Grup del Banc Mundial, de la qual rep el finançament, i té la seu a Washington DC, als Estats Units. Va ser establert el 1966 com una institució especialitzada autònoma, multilateral per estimular el flux internacional d'inversions i mitigar els riscos no comercials amb un tractat elaborat per consellers executius del Banc Internacional per a la Reconstrucció i el Desenvolupament i signat pels països membres. El 2012 hi havia 158 països membres contractants, que es comprometen a complir i respectar els laudes arbitrals de conformitat amb el Conveni del CIADI. El centre realitza activitats d'assessorament i manté diverses publicacions.

## Referències

* ↑ International Centre for Settlement of Investment Disputes. «About ICSID». World Bank Group. Arxivat de l'original el 10 de juny 2012. [Consulta: 25 juliol 2012].
* ↑ International Centre for Settlement of Investment Disputes. «Organizational Structure of ICSID». World Bank Group. Arxivat de l'original el 31 de juliol 2012. [Consulta: 25 juliol 2012].
# Hyphessobrycon milleri

Hyphessobrycon milleri és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 2,9 cm de llargària total.

## Hàbitat

Viu a àrees de clima tropical.

## Distribució geogràfica

Es troba a Sud-amèrica: conca del riu Motagua.

## Referències

* ↑ «Hyphessobrycon milleri». Catalogue of Life. (anglès) (anglès)
* 1 2 3 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Lima, F. C. T.; Malabarba, L. R.; Buckup, P. A.; Pezzi da Silva, J. F.; Vari, R. P.; Harold, A.; Benine, R.; Oyakawa, O. T.; Pavanelli, C. S.; Menezes, N. A.; Lucena, C. A. S.; Malabarba, M. C. S. L.; Lucena, Z. M. S.; Reis, R. E.; Langeani, F.; Cassati, L.; Bertaco, V. A. «Genera Incertae sedis in Characidae». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003, p. 106–168. ISBN 9788574303611.
* Mills, D. i G. Vevers 1989. The Tetra encyclopedia of freshwater tropical aquarium fishes. Tetra Press, Nova Jersey. 208 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Weitzman, S.H. i L. Palmer 1997. A new species of Hyphessobrycon (Teleostei: Characidae) from Neblina region of Venezuela and Brazil, with comments on the putative 'rosy tetra clade'. Ichthyol. Explor. Freshwat. 7(3):209-242.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Plèiades

«Plèiades» té aquests significats:
# Petroica de Tasmània

La petroica de Tasmània (Melanodryas vittata) és un ocell de la família dels petròicids (Petroicidae).

## Hàbitat i distribució

Habita boscos oberts a Tasmània i les illes de l'estret de Bass.

## Referències

* ↑ «Petroica de Tasmània». Cercaterm. TERMCAT, Centre de Terminologia. Rev. 10/10/2023(català)
# Rètic

El rètic és una llengua parlada pels rètics al sud-est dels Alps abans de la romanització. Les poques referències a l'idioma són indirectes i per això és força desconeguda. Sembla que va extingir-se al segle iii i que estava emparentada amb l'etrusc, fet que confirmen les escasses inscripcions votives trobades. Actualment aquest nom es fa servir per a designar la totalitat de la llengua retoromànica.

## Història

Sobre els pobles dels Alps, Plini el Vell va escriure, que veïns dels nòrics eren: «els rètics i els vindèlics (...) Es creu que els rètics són descendents d'etruscs expulsats pels gals; el seu cabdill s'anomenava Rhaetus»., I inclou entre les poblacions rètiques els tridentins, feltrins i beruenses, venonnenses i sarunetes, i afegeix que aquests dos últims pobles vivien en el naixement del Rin.
Des d'un punt de vista lingüístic la llengua dels rètics o rètic, sembla compartir algunes terminacions amb l'idioma etrusc i probablement es pugui considerar una llengua emparentada amb ell. De fet alguns autors han proposat una família tirsènica o etruscorètica que englobaria tant els diversos idioma dialectes etruscs, com el lemni (testimoni en una sola inscripció a l'illa de Lemnos) i a la llengua de les inscripcions rètiques.
Històricament, la regió de Rhaetia va ser conquerida per Roma en temps d'August (del 16 aC al 15 aC). Després de les expedicions del cònsol Publi Sili Nerva, del futur emperador Tiberi i de Drus el Jove, es va convertir en província romana.

## Referències

* ↑ Plini el Vell, Història Natural iii.133.
* ↑ Plini el Vell, Història Natural iii.130.
* ↑ Plini el Vell, Història Natural iii.135.
* ↑ Helmut Rix, "Etruscan", pp. 964, in The Cambridge Encyclopedia of the World's Ancient Languages, ed. R. D. Woodard, Cambridge University Press, 2004, ISBN 0 521 56256 2
# Basili Argir

Basili Argir (grec: Βασίλειος Ἀργυρός; – després del 1023) fou un noble romà d'Orient de la família Argir i germà de l'emperador Romà III. Segons la Sinopsi d'Històries de Joan Escilitzes, Basili Argir fou l'estrateg de Samos enviat a combatre el rebel italià Melus cap al 1010/1011. És possible que Escilitzes hagués confós Basili Argir amb Basili Mesardonita, que era catepà d'Itàlia en el mateix període. Una altra possibilitat és que Argir hagués estat un comandant de la flota enviada per ajudar Mesardonita a sufocar la rebel·lió. Fou retirat d'Itàlia cap al 1017. Alguns estudiosos moderns, com ara Guilou i Vannier, afirmen que Argir i Mesardonita eren la mateixa persona, una opinió rebutjada per Aleksandr Kajdan.
Després d'un parèntesi de deu anys en la seva carrera militar, Basili fou nomenat governador romà d'Orient de Baspracània, un antic regne armeni que havia estat cedit a l'emperador Basili II pel rei Senekerim-Joan el 1021/1022. Tanmateix, ben aviat hagué de ser substituït per la seva incompetència. Aquest parèntesi en la seva carrera es podria explicar amb la informació que conté un segell descobert a Preslav (Bulgària), en el qual Basili és esmentat com a patrici i estrateg de Tràcia.
Basil i la seva família influïren en les interaccions de l'Imperi Romà d'Orient amb els seus veïns orientals. La seva filla Helena es casà amb el rei de Geòrgia, Bagrat IV, en compliment d'un acord de pau negociat per la mare de Bagrat, Maria, filla de l'anterior rei Senekerim-Joan de Vaspurakan, el 1032.

## Referències

* ↑ Kajdan, 1987, p. 69.
* 1 2 3 Cheynet i Vannier, 2003, p. 72.
* ↑ Holmes, 2005, p. 190.
* ↑ Holmes, 2005, p. 505.
* ↑ Kajdan, p. 70.
* ↑ Holmes, 2005, p. 367.
* ↑ Escilitzes, p. 357.

## Bibliografia

* Cheynet, J.-C.; Vannier, J.-F. «Les Argyroi» (en francès). Zbornik Radova Vizantološkog Instituta, 40, 2003, pàg. 57–90. Arxivat de l'original el 2011-07-23.
* John Skylitzes: A Synopsis of Byzantine History, 811-1057 (en anglès). Cambridge: Cambridge University Press, 2010. ISBN 978-0-521-76705-7.
* Holmes, C. Basil II and the Governance of Empire (976–1025) (en anglès). Oxford: Oxford University Press, 2005. ISBN 978-0-19-927968-5.
* Kajdan, A. The Oxford Dictionary of Byzantium (en anglès). Oxford University Press, 1991. ISBN 0-19-504652-8.
# Hutsonville

Hutsonville és una població dels Estats Units a l'estat d'Illinois. Segons el cens del 2000 tenia 568 habitants.

## Demografia

Segons el cens del 2000, Hutsonville tenia 568 habitants, 239 habitatges, i 164 famílies. La densitat de població era de 317,8 habitants/km².
Dels 239 habitatges en un 28,5% hi vivien nens de menys de 18 anys, en un 52,3% hi vivien parelles casades, en un 12,6% dones solteres, i en un 31% no eren unitats familiars. En el 27,6% dels habitatges hi vivien persones soles el 15,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,87.
Per edats la població es repartia de la següent manera: un 22,9% tenia menys de 18 anys, un 8,8% entre 18 i 24, un 23,9% entre 25 i 44, un 25,4% de 45 a 60 i un 19% 65 anys o més.
L'edat mediana era de 40 anys. Per cada 100 dones de 18 o més anys hi havia 91,3 homes.
La renda mediana per habitatge era de 33.500 $ i la renda mediana per família de 36.364 $. Els homes tenien una renda mediana de 29.167 $ mentre que les dones 20.000 $. La renda per capita de la població era de 15.774 $. Aproximadament l'11,6% de les famílies i el 15,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hutsonville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Hutsonville». American Fact Finder. Oficina del Cens dels Estats Units, 12-01-2010.
# Pilar Marcos Domínguez

Pilar Marcos Domínguez (Madrid, 22 de maig de 1962) és una política espanyola, diputada per Madrid al Congrés durant les X i XII legislatures.

## Biografia

Va estudiar a la Universitat Autònoma de Madrid, on es va llicenciar en Ciències Econòmiques i va obtenir un màster en Periodisme. A més, és diplomada pel IESE Business School. Entre 1985 i 1987 va exercir com a professora ajudant de Teoria Econòmica a la Universitat d'Alcalá d'Henares. En 1988 va accedir al diari El País, on va treballar com a periodista fins a 2006. Des d'aquest any i fins a 2012 va ocupar el càrrec de Directora de Publicacions de la Fundació per a l'Anàlisi i els Estudis Socials (FAES) i en 2012 va ser Coordinadora General d'Estudis de la Ciutat de Madrid.
Va ser candidata en la llista del Partit Popular per Madrid amb motiu de les eleccions generals de novembre de 2011 però el seu vintè cinquena posició no li va permetre entrar al Congrés dels Diputats. No obstant això, la renúncia de Santiago Cervera al desembre de 2012 va provocar la seva entrada al Congrés.
Va formar part novament de les llistes per a les eleccions de desembre de 2015 però a causa dels resultats no va ser reelegida. Després de les eleccions de 2016 no va obtenir escó però la dimissió de Carmen Álvarez-Arenas el 18 de setembre de 2017 li va permetre tornar a entrar al Congrés dels Diputats.

## Referències

* ↑ Congreso de los Diputados. «Marcos Domínguez, Pilar». [Consulta: 7 octubre 2017].
* ↑ «Botella destituye a su 'ideóloga' de FAES». , 28-11-2012 [Consulta: 7 octubre 2017].
* ↑ «Pilar marcos vuelve al congreso como diputada del pp en sustitución de carmen álvarez arenas». , 19-09-2017 [Consulta: 7 octubre 2017].
* ↑ «Toma posesión la sustituta de la diputada del PP que no declaró en el Congreso parte de sus negocios familiares». , 19-09-2017 [Consulta: 7 octubre 2017].
# OOK

OOK té els següents significats:
* On/Off Keying, forma més simple de la modulació per desplaçament d'amplitud, en telecomunicació
* Ook! també és el nom d'un llenguatge de programació esotèric
# Petroica de l'illa del Nord

El petroica de l'illa del Nord (Petroica longipes) és un ocell de la família dels petròicids (Petroicidae).

## Hàbitat i distribució

Habita boscos i vegetació secundària, localment a l'illa del Nord de Nova Zelanda i illes properes.

## Referències

* ↑ «Petroica de l'illa del Nord». Cercaterm. TERMCAT, Centre de Terminologia. Rev. 10/10/2023(català)
# SEAT Trans

La SEAT Trans era una furgoneta petita dissenyada pel fabricant SEAT emprant el bastidor, motoritzacions i la part davantera del turisme Seat Panda.
El seu preu era molt competitiu per a l'època, situant-la entre les furgonetes més econòmiques del mercat.
La seva lleugeresa, duresa i gran capacitat de càrrega (2450 dm³) la va fer triomfar ràpidament entre els petits i mitjans comerciants, arribant també a formar flotes del Trans de diferents empreses com KAS o Telefónica.
A l'evolucionar el Seat Panda, model del qual descendia, la SEAT Trans va patir lleugers retocs incorporant peces i estètica del nou SEAT Marbella creant-se la SEAT Terra.
# Umberto Drei

Umberto Drei (Riolo Bagni, Emília-Romanya, 1 de maig de 1925 – Riolo Terme, 14 de gener de 1996) va ser un ciclista italià, que fou professional entre 1947 i 1956. Els principals èxits esportius els aconseguí a la Volta a Espanya de 1950, quan aconseguí guanyar quatre etapes i acabà en cinquena posició de la classificació general.

## Palmarès

* 1945
** 1r al Trofeu Minardi
* 1950
** Vencedor de 4 etapes de la Volta a Espanya
* 1952
** 1r al Gran Premi de Ceprano

### Resultats al Tour de França

* 1948. Abandona (5a etapa)
* 1953. 54è de la classificació general

### Resultats a la Volta a Espanya

* 1950. 5è de la classificació general. Vencedor de 4 etapes

## Referències

* ↑ «Umberto Drei». procyclingstats.com. [Consulta: 14 agost 2022].
* ↑ «Museo del Ciclismo - Umberto DREI» (en italià). museociclismo.it. [Consulta: 14 agost 2022].
* ↑ «Umberto Drei» (en anglès). cyclingarchives.com. [Consulta: 14 agost 2022].
* ↑ Falgas, Jose Maria. «Torre Pacheco entra en la historia ciclista» (en castellà). laverdad.es, 14-09-2007. [Consulta: 14 agost 2022].

## Enllaços externs

* Fitxa a sitiodeciclismo.net
# Centre Recreatiu (Sant Llorenç d'Hortons)

Centre Recreatiu és una obra del municipi de Sant Llorenç d'Hortons (Alt Penedès) inclosa en l'Inventari del Patrimoni Arquitectònic de Catalunya.

## Descripció

Es tracta d'un edifici d'una sola nau amb coberta a dues aigües. La façana frontal és de composició simètrica amb porta central, una finestra a banda i banda i ulls de bou superior. Té coronament de línies sobreaixecades corbes, a la part central. Totes les obertures estan ornamentades amb línies ondulades sobre la llinda. A l'interior hi ha una sala de ball amb boca d'escenari i galeria. Adossat hi ha un altre local on es troba el cafè. La seva construcció va estar promoguda pel grup “Els Blancs”, associació republicana de treballadors del camp.

## Referències

* ↑ «Centre Recreatiu». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 setembre 2015].
* ↑ «Sala del Centre Recreatiu Agrícola Hortonenc (1905 – 1907)». Ajuntament Sant Llorenç d'Hortons. Arxivat de l'original el 10 d'agost 2015. [Consulta: 3 setembre 2015].
# Hutteen SC Latakia

L'Hutteen SC Latakia (àrab: نادي حطين الرياضي, Nādī Ḫaṭṭīn ar-Riyāḍī, ‘Club Esportiu Hattín’) és un club sirià de futbol de la ciutat de Latakia. Va ser fundat el 1945.

## Referències

* ↑ «Syria - Foundation Dates». [Consulta: 23 desembre 2017].
* ↑ «Syria - List of Cup Winners». [Consulta: 23 desembre 2017].
# Pleven

«Pleven, Plèven o Pléven» té aquests significats:
* Toponímia:
** Pleven, ciutat al nord de Bulgària, centre administratiu de la província de Pleven, així com del municipi de Pleven
** Pléven (francès) o Pleven (bretó), municipi al departament de Costes del Nord (regió de Bretanya, França)
** Província de Pleven, província del centre-nord de Bulgària
* Miscel·lània:
** René Pleven (Rennes, 1901 - París, 1993), polític liberal francès que participà en la fundació de la Unió democràtica i socialista de la Resistència
** OFK Spartak Pleven, club de futbol búlgar de la ciutat de Pleven
** Pla Pleven, acord del 1950 que implicava la creació de la Comunitat Europea de Defensa, d'un exèrcit europeu i el rearmament d'Alemanya 5 anys més tard
# OOV

OOV té els següents significats:
* Orde del Volta (del seu nom en anglès Order of the Volta), condecoració atorgada per la república de Ghana
* Out Of Vocabulary, en els processos de reconeixement de paraules clau, paraules que no són al vocabulari
# Pau armada

La Pau armada (1871-1914) va ser un període de la història política d'Europa que s'estén des de la fi de la guerra francoprusiana fins a l'inici de la Primera Guerra Mundial i que es caracteritza pel fort desenvolupament de la indústria bèl·lica de les potències i per la tensió creixent en les relacions internacionals. Aquesta carrera armamentística entre les potències europees, ajudades pel creixement de la Belle Époque de finals del segle xix i principis del segle xx, va ser una de les causes més notòries de la Primera Guerra Mundial. Les contínues tensions entre Estats a causa de conflictes tant nacionalistes com imperialistes van donar lloc al fet que cada Estat destinés gran quantitat del capital estatal a la inversió de la indústria d'armament ia l'enfortiment de l'exèrcit, tota aquesta excessiva despesa militar desembocaria a la llarga en fallides nacionals. La política de l'època es basava en la idea expressada per la llei llatina Si vis pacem, para bellum, que significa: Si vols la pau, prepara't per a la guerra.
Tot això va donar lloc a un complex, reinstaurat, sistema d'aliances on les nacions es trobaven en conflicte sense estar en guerra.
# Équipe Média

Équipe Média, a voltes citat com Equipo Mediático, és una agència de premsa del Sàhara Occidental apareguda el 2009, que realitza un treball clandestí als territoris sota administració del Marroc. Entre els seus objectius, destaquen el trencar el bloqueig informatiu que el Regne del Marroc exerciria al Sàhara Occidental. El seu president és Ahmed Ettanji.
Tenen un equip format per unes 25 persones joves, i cinc dels seus membres han estat detinguts al Marroc, alguns d'ells amb condemnes de cadena perpètua. Exerceixen com agència de notícies al Sàhara Occidental i van produir el documental 3 Stolen Cameras, guardonat al festival DOK Leipzig. El 2019 reberen el Premi Internacional de Periodisme Julio Anguita Parrado.
Comencen a treballar el 2009, en el context de l'alto el foc de 1991 i la intifada pacífica del 2005. D'ençà, han realitzat cobertura de manifestacions i altres actes que no apareixen en la premsa marroquina. El govern marroquí realitza un esforç per impedir-los gravar i alhora, Équipe Média es recolza en plataformes com Facebook o Twitter per a difondre el seu material.

## Referències

* 1 2 3 «Equipe Media busca romper bloqueo informativo en el Sahara Occidental». teleSUR, 09-04-2019. [Consulta: 3 maig 2019].
* 1 2 Mansergas, Ana. «#OpiniónVP 'Tres cámaras robadas'». ValenciaPlaza, 16-02-2019.
* 1 2 «Periodismo desde las azoteas para evitar las detenciones en el Sáhara». Eldiario.es, 30-03-2019. [Consulta: 3 maig 2019].
* ↑ «"Queremos que el mundo lo sepa": Activistas que informan sobre la ocupación en Sahara Occidental enfrentan amenazas jurídicas». Global Voices en Español, 21-02-2018. [Consulta: 11 maig 2019].
* ↑ «3 Stolen Cameras (3 camerat masroka)». DOK Leipzig. [Consulta: 3 maig 2019].
* ↑ «Equipe Media, XII Premio Internacional de Periodismo Julio Anguita Parrado». La Vanguardia, 06-03-2019. [Consulta: 3 maig 2019].
* 1 2 3 Delgado, Eugenio G. «Cámaras para mostrar al mundo el Sáhara Occidental». El País, 22-08-2016. ISSN: 1134-6582.